เป็นเชื้อราในช่องคลอด ต้องรักษายังไงคะต้องใช้ยาอะไรแล้วซื้อได้ที่ไหนคะ
สวัสดีค่ะ การติดเชื้อราในช่องคลอด มักมาด้วยมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด การรักษาคือการใช้ยาฆ่าเชื้อราเหน็บช่องคลอด 5-7 วันตามความรุนแรง และกลับไปติดตามอาการว่าโรคหายขาดแล้วเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นไม่แน่ใจว่าเป็นการวินิจฉัยที่ได้จากแพทย์หรือไม่ ถ้าไม่ใช่ ควรไปพบแพทย์เพื่อให้ได้การวินิจฉัยที่แน่นอนก่อน ก่อนทำการรักษาค่ะ ถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์